Държавен вестник, бр. 8, 2014 г., стр. 138

СТР.  138	
Д Ъ Р Ж А В Е Н  В Е С Т Н И К 	
БРОЙ  8
на въпросните специалисти при изпълнението 
на функциите им и могат да назначат свои 
представители за участие в осъществяването 
на споменатия контрол.
2. При нарушаване от страна на кредито­
получателя на условията на Споразумението 
Банката има право да прилага следните 
санкции:
а) да ограничи или изцяло да прекрати от­
пускането на кредити на кредитополучателите;
б) да увеличи размера на лихвите за използ­
ване на кредита през периода на нарушаване 
от страна на кредитополучателя на условията 
на Споразумението;
в) да повдигне по отношение на такива 
кредитополучатели и техните гаранти искания 
за връщане в полза на Банката на съответната 
сума, а при наличие на средства на кредито­
получателите и техните гаранти в сметките 
в Банката извършва предсрочно отчисляване 
от тези сметки;
г) да предприеме други мерки за защита на 
интересите на Банката съгласно принципите, 
определяни от Съвета на Банката.
Ограничаването и спирането на креди­
тирането се извършва по ред, определен от 
Съвета на Банката.
Мерките или санкциите, които ще прилага 
Банката при нарушаване на кредитното спо­
разумение или на условията на гаранцията, 
издадена в полза на Банката, се определят в 
съответното споразумение или в гаранцията.
При съществено нарушаване от страна на 
кредитополучателя на условията на кредитното 
споразумение или от страна на гаранта – на 
условията на гаранцията, Банката уведомя­
ва за това компетентните органи в страната 
кредитополучател или гарант, а при необходи­
мост – правителството на съответната страна. 
Други операции на Банката 
Член 19
Банката може да влага временно в други 
банки свободни средства, да продава и купува 
валута, злато и ценни книжа, както и да из­
вършва други банкови операции, отговарящи 
на целите на Банката.
Лихви и такси
Член 20
Върху отпуснатите кредити Банката на­
числява лихви.
Върху привлечените средства Банката 
плаща лихви. Върху гаранционните операции, 
както и за изпълняване на поръчките на свои 
клиенти и кореспонденти Банката събира 
комисиони и други такси.
Основните принципи на лихвената по­
литика на Банката, както и принципите за 
определяне на комисионите и другите такси 
се установяват от Съвета на Банката.
При определянето на принципите на лих­
вената политика Съветът на Банката изхожда 
от необходимостта от диференциране на лих­
вените нива предвид сроковете на кредитите 
и вида валута. 
Управление на Банката
Съвет на Банката 
Член 21
1. Висш орган на управление на Банката 
е Съветът на Банката, който осъществява 
общото ръководство на дейността на Банката.
Съветът на Банката се състои от предста­
вители на всички страни – членки на Банката, 
назначавани от правителствата на тези страни.
Всяка страна – членка на Банката, има 
един глас в Съвета, независимо от размера 
на нейната вноска в капитала на Банката.
2. Съветът на Банката се събира на заседа­
ния съгласно необходимостта, но не по-рядко 
от два пъти в годината.
3. За председателстващи заседанията на 
Съвета се редуват представителите на всяка 
от страните – членки на Банката.
Процедурните правила за работата на Съ­
вета се определят от самия Съвет.
Член 22
1. Съветът на Банката:
а) определя общите насоки в дейността на 
Банката по въпросите на кредитирането, при­
вличането на средства и лихвената политика 
на Банката, принципите за определяне на 
комисионите и другите такси за операциите 
на Банката, принципите на сътрудничество­
то с банките от страните членки и с други 
банки, международни финансово-банкови и 
подобни организации;
б) утвърждава въз основа на предложения 
на Председателя на Управителния съвет на 
Банката списък на обектите, подлежащи 
на кредитиране от Банката, с посочване на 
размера на кредита по обекти, а също така 
определя общите условия, които трябва да 
бъдат предвидени в сключваните от Банката 
кредитни споразумения; при това Съветът 
отделно отбелязва в списъка на обектите об­
щата сума и максималния размер на кредита 
по обекти, в рамките на които Управителният 
съвет има право да отпуска кредити;
в) утвърждава кредитните планове, го­
дишния отчет, баланса и разпределението на 
печалбата на Банката, структурата, щатното 
разписание на Банката и сметката за админи­
стративно-управленските разходи на Банката;
г) назначава председател и членове на 
Управителния съвет на Банката;
д) назначава председател и членове на 
Ревизионната комисия на Банката, изслушва 
нейните отчети и взема решения по тях;
е) взема решения за откриването на клоно­
ве и представителства на Банката в страните 
членки и в други страни, както и за прекра­
тяване на тяхната дейност;
ж) утвърждава Правилника за условията на 
труд на служителите в Банката, както и други 
правила, определящи взаимоотношенията на 
Банката със служителите;